Page:Tales of my landlord (Volume 3).djvu/156

 wife's pleughman—the mashlum bannocks will suit their moorland stamachs weel. He maun say it's the last unce o' meal in the house, or, if he scruples to tell a lie, (as it's no likely he will when it's for the gude o' the house,) he may wait till Duncan Glen, the auld drunk trooper, drives up the aitmeal to Tillietudlem, wi' my dutifu' service to my Leddy and the Major, and I haena as muckle left as will mak my parritch; and, if Duncan manage right, I'll gi'e him a tass o' whisky shall mak the blue low come out at his mouth."

"And what are we to eat oursels then, father, when we hae sent awa' the hail meal in the ark and the girnel?"

"We maun gar wheat-flour serve us for a blink," said Niel, in a tone of resignation; "it's no that ill food, though far frae being sae hearty or kindly to a Scotchman's stamach as the curney aitmeal is; the Englishers live amaist upon't; but, to